Enghraifft o Gylch Gorchwyl Bwrdd y Prosiect
Enghraifft yw hon o'r hyn y gallech ei gynnwys mewn Cylch Gorchwyl Bwrdd Prosiect. Dylech ddiwygio hyn i adlewyrchu natur benodol eich prosiect.
Pwrpas Bwrdd y Prosiect
Mae Bwrdd y Prosiect wedi'i sefydlu i sicrhau bod y prosiect yn cyflawni ei nodau a'i amcanion o fewn y cyfyngiadau y cytunir arnynt.  Yn benodol, bydd Bwrdd y Prosiect yn gyfrifol am y canlynol:
· Cytuno ar Gynllun Busnes y Prosiect yn ystod Pwynt Rheoli Cam 2 a'i adolygu fel sy'n briodol
· Monitro cynnydd y prosiect yn unol â'i Gerrig Milltir Allweddol
· Darparu arweiniad cyfeiriadol a strategol i Reolwr y Prosiect
· Gwneud penderfyniadau cyfeiriadol a strategol allweddol
· Monitro risgiau a materion y prosiect, a darparu cyfeiriad lle y mae'r effaith yn ormod o ran goddefgarwch y prosiect
· Monitro costau'r prosiect.
· Cymeradwyo amcanion y prosiect (h.y. cytuno eu bod wedi'u cwblhau a'u bod yn bodloni disgwyliadau o ran ansawdd)
· Cytuno i gau'r prosiect
Aelodaeth y Grŵp Llywio 
· Nodwch enwau'r unigolion a'u rolau ar Fwrdd y Prosiect.  Dylech gynnwys, o leiaf, Noddwr y Prosiect/yr Uwch-berchennog Cyfrifol, Cynrychiolydd y Defnyddwyr a Chynrychiolydd Cyflawni'r Prosiect. 
Strwythur y Grŵp Llywio
· Bydd cyfarfodydd y grŵp llywio'n cael eu cadeirio gan ENW
· Bydd y dyletswyddau ysgrifenyddol a gweinyddol gan gynnwys cymryd nodiadau gweithredu yn ystod cyfarfodydd yn cael eu cyflawni gan ENW/RÔL
· Bydd y grŵp yn defnyddio system e-bost ddiogel i gyfathrebu â'i gilydd a derbyn dogfennau mewn perthynas â chyfarfodydd.  
· Bydd y cadeirydd yn gweithredu'n gydgysylltydd ym mhob cyfarfod. 
Cyfarfodydd y Grŵp Llywio
· Cynhelir cyfarfodydd o leiaf bob chwarter/mis (gan ddibynnu ar anghenion y prosiect).
· Mae'n bosibl y bydd cyfarfodydd yn cael eu cynnal ar adegau eraill pan fydd angen.
· Bydd y grŵp llywio hwn yn bodoli nes bod y prosiect wedi'i gau'n ffurfiol.
